Da paret kjøpte hus i Tønsberg, var det i så dårlig forfatning at eneste utvei var å rive.

Men hvor de skulle bo til det nye huset sto ferdig, var usikkert. Å leie var uaktuelt.

– Ideen om å bo midlertidig i hagen kom fra kona, sier Stig Lorentzen.

To shipping-containere ble kjøpt og heist ned på tomta. Så begynte arbeidet med å forvandle disse til et hjem.

PLASS: Det er ikke mye som avslører at dette er innsiden av en container. Her står Stig Lorentzen og ser inn i en sovealkove. Foto: Vegard Unger Ellefsen / NRK

Kreative løsninger

– Da vi kjøpte containerne, var de i dårlig forfatning. De sto på en campingplass og var brukt som hytter med bitte små kjøkken og et lite bad, sier Lorentzen.

Etter tre måneder med arbeid ble resultatet et moderne hus fullt av detaljer.

– Det er omtrent 55 m² med plass, sier Lorentzen, og viser fram en sovealkove med en seng og oppbevaring.

Alkoven har en skyvedør med luftehull og to skuffer på undersiden. Disse skjuler ytterligere to senger som kan trekkes ut.

Laila Lorentsen viser fram et «walk in closet» fullt av klær. Likevel kan man se de blå veggene til containeren.

– Blir det ikke kaldt om vinteren?

– Nei, vi har varmekabler i gulvet og varmepumpe, sier Laila.

Sovealkoven er utstyrt med en skyvedør og luftehull. Her kan man trekke seg tilbake. Conteinerhuset er satt opp i hagen. Her skal paret bo til det gule huset er revet og et nytt er oppført. På det lille kjøkkenet er det plass til en vaskemaskin. Badet i conteineren er standard med hvite plater på veggene. En smal gang med praktisk oppbevaring. Skuffer til dopapir og sminke. En fjøl og en krukke brukes som funksjonell pynt på kjøkkenet. En stort garderoberom er bygget inn i conteineren. Conteinerhuset er utstyrt med en varmepumpe. Seng som kan dras ut fra en skuff.

Enkelt å ta med seg

Byggingen er nøye planlagt ved at all strømmen er lagt opp i én container.

– Når vi skal selge er det bare å løsne noen lister og heise containerne opp på en lastebil, sier Stig.

Huset er koblet på nett for strøm, vann og avløp med varmtvannstank gjemt under kjøkkenbenken.

– Kan jeg spørre hvor mye byggingen har kostet?

– Nei, men det er nok mer enn man kanskje tror, sier Laila Lorentzen.

PRIVATLIV: Med hodetelefoner som er støydempende kan man sitte uforstyrret i sin egen verden, eller se på TV uten å forstyrre kona. Foto: Vegard Unger Ellefsen / NRK

Får oppmerksomhet

Huset får mye oppmerksomhet av forbipasserende som stopper for å se.

– Noen har spurt om å få komme inn å se, sier Laila.

Hun synes det er artig å vise fram containerhuset, men det kan bli litt mye.

– Av og til skulle jeg ønske at folk bare kan gå forbi, humrer hun.

Da huskjøpet gikk i vasken måtte paret tenke annerledes. Resultatet ble en moderne container-bolig. Du trenger javascript for å se video. Da huskjøpet gikk i vasken måtte paret tenke annerledes. Resultatet ble en moderne container-bolig.